חוק זכויות מבצעים ומשדרים

{{ח:התחלה}}
{{ח:כותרת|חוק זכויות מבצעים ומשדרים, התשמ״ד–1984}}

{{ח:פתיח-התחלה}}
{{ח:מאגר|2000638}} {{ח:תיבה|ס״ח תשמ״ד, 157|חוק זכויות מבצעים|https://fs.knesset.gov.il/10/law/10_lsr_210222.pdf}}, {{ח:תיבה|194|ת״ט|https://fs.knesset.gov.il/10/law/10_lsr_ec_317384.pdf}}; {{ח:תיבה|תשנ״ו, 88|תיקון|https://fs.knesset.gov.il/13/law/13_lsr_211255.pdf}}, {{ח:תיבה|245|חוק זכויות יוצרים ומבצעים (קלטות) (תיקוני חקיקה)|https://fs.knesset.gov.il/13/law/13_lsr_211289.pdf}}; {{ח:תיבה|תש״ס, 54|חוק לתיקון דיני הקניין הרוחני (התאמה להוראות הסכם הטריפס)|https://fs.knesset.gov.il/15/law/15_lsr_300176.pdf}}; {{ח:תיבה|תשס״ג, 6|חוק זכויות מבצעים ומשדרים וסימני מסחר (אחריות פלילית) (תיקוני חקיקה)|https://fs.knesset.gov.il/15/law/15_lsr_300560.pdf}}, {{ח:תיבה|555|תיקון מס׳ 5|https://fs.knesset.gov.il/16/law/16_lsr_299792.pdf}}; {{ח:תיבה|תשס״ח, 515|חוק שירות מילואים|https://fs.knesset.gov.il/17/law/17_lsr_300745.pdf}}; {{ח:תיבה|תשע״ד, 459|חוק התאמת יצירות, ביצועים ושידורים לאנשים עם מוגבלות (תיקוני חקיקה)|https://fs.knesset.gov.il/19/law/19_lsr_301623.pdf}}, {{ח:תיבה|814|חוק השידור הציבורי|https://fs.knesset.gov.il/19/law/19_lsr_303857.pdf}}; {{ח:תיבה|תשע״ו, 655|תיקון מס׳ 4 לחוק השידור הציבורי הישראלי|https://fs.knesset.gov.il/20/law/20_lsr_324296.pdf}}; {{ח:תיבה|תשע״ז, 505|חוק הארכת תקופת זכות יוצרים בתקליט וזכויות מבצעים (תיקוני חקיקה)|https://fs.knesset.gov.il/20/law/20_lsr_382347.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: זכויות מבצעים ומשדרים}}

{{ח:פנימי|פרק ג|פרק ג׳: תרופות ועונשין}}

{{ח:פנימי|פרק ד|פרק ד׳: הוראות שונות}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות|תיקון: תשנ״ו}}
{{ח:ת}} בחוק זה –
{{ח:ת|סוג=הגדרה}} ”מבצע“ – אדם המבצע במשחק, בשירה, בנגינה, במחול או בדרך אחרת, יצירה ספרותית, אמנותית, דרמטית או מוסיקלית;
{{ח:ת|סוג=הגדרה}} ”משדר“ – מי שמקיים, על פי הסמכה בדין, שידורי רדיו או טלויזיה;
{{ח:ת|סוג=הגדרה}} ”ביצוע“ – ביצוע של יצירה ספרותית, אמנותית, דרמטית או מוסיקלית, על ידי מבצע;
{{ח:ת|סוג=הגדרה}} ”טביעה“ – שימור של ביצוע או של שידור באמצעי כלשהו באופן המאפשר לראות, לשמוע או לשעתק את הביצוע או את השידור;
{{ח:ת|סוג=הגדרה}} ”שידור“ – העברה או הפצה, בין קוית, בין אלחוטית ובין בכל דרך אחרת, של צלילים או מראות, או שילוב של צלילים ומראות, לציבור;
{{ח:ת|סוג=הגדרה}} ”שידור־משנה“ – שידור שבו אדם משדר שידור של אדם אחר, והנעשה בו־זמנית עם השידור של האחר;
{{ח:ת|סוג=הגדרה}} ”שעתוק“ – הכנת העתק של טביעה או של חלק ניכר ממנה.

{{ח:קטע2|פרק ב|פרק ב׳: זכויות מבצעים ומשדרים|תיקון: תשנ״ו}}

{{ח:סעיף|2|זכויות המבצע|תיקון: תשנ״ו־2, תשע״ד־2, תשע״ו}}
{{ח:ת}} למבצע תהיה הזכות שהמעשים המפורטים להלן לא ייעשו אלא בהסכמתו:
{{ח:תת|(1)}} טביעה;
{{ח:תת|(2)}} שעתוק, אלא אם כן נתקיימו שני אלה:
{{ח:תתת|(א)}} הטביעה נעשתה בהסכמת המבצע;
{{ח:תתת|(ב)}} השעתוק נעשה לשם אותה מטרה שלמענה ניתנה הסכמת המבצע;
{{ח:תת|(3)}} שידור של ביצוע, אלא אם כן נתקיים אחד מאלה:
{{ח:תתת|(א)}} הביצוע משודר על ידי תאגיד השידור הישראלי או גלי צה״ל, הוא נעשה על פי טביעה או שעתוק שלה שנעשו בהסכמת המבצע, וקיים הסכם בין המשדר ובין המטביע בדבר זכות השימוש בביצוע;
{{ח:תתת|(ב)}} השידור הוא שידור־משנה שהמשדר המקורי הסכים לו;
{{ח:תת|(4)}} מכירה, השאלה, השכרה, הפצה, יבוא או החזקה – לצרכי מסחר, של טביעה או של שעתוק שלה, כשהטביעה או השעתוק נעשו ללא הסכמת המבצע.

{{ח:סעיף|3|נותן הסכמה}}
{{ח:ת}} הסכמה לענין {{ח:פנימי|סעיף 2|סעיף 2}} תינתן:
{{ח:תת|(1)}} כשהמבצע הוא סולן או יחיד שאיננו חלק מקבוצה – בידי המבצע או נציג שהוא הרשה בכתב;
{{ח:תת|(2)}} כשהמבצע הוא קבוצה – בידי נציג שחברי הקבוצה הרשו בכתב, ובאין נציג כזה – בידי רוב חברי הקבוצה.

{{ח:סעיף|3א|תמלוג על השמעה והצגה|תיקון: תשנ״ו}}
{{ח:תת|(א)}} מבצע זכאי לתמלוג ראוי על השמעה או הצגה של ביצועו.
{{ח:תת|(ב)}} תמלוגים לפי סעיף קטן (א) ישולמו לאירגון תמלוגים המייצג את המספר הגדול ביותר של מבצעים ובעלי זכויות מבצעים (להלן – אירגון התמלוגים היציג).
{{ח:תת|(ג)}} אירגון התמלוגים היציג יעביר את התמלוגים גם למבצעים ולבעלי זכויות מבצעים שאינם חברים בו, באופן שיקבע שר המשפטים באישור ועדת החוקה, חוק ומשפט של הכנסת.

{{ח:סעיף|4|פטורים מהסכמה}}
{{ח:ת}} הוראות {{ח:פנימי|סעיף 2|סעיף 2}} לא יחולו אם המעשים האמורים בו הם בגדר הפצה או שימוש הוגן, לשם לימוד עצמי או הוראה שלא למטרת רווח, או לשם מחקר, ביקורת, סקירה, או תמצית עתונאית.

{{ח:סעיף|4א|זכות מוסרית|תיקון: תשנ״ו־2, תשע״ד}}
{{ח:תת|(א)}} למבצע זכות ששמו ייקרא על כל ביצוע שנעשה על ידיו ועל כל טביעה או שיעתוק שלו, בהיקף ובמידה המקובלים לאותו ענין.
{{ח:תת|(ב)}} המבצע זכאי שלא ייעשה בביצוע שבו נטל חלק או בטביעה או בשעתוק של ביצוע כאמור, כל סילוף, פגימה או שינוי אחר, או כל פעולה שיש בה משום הפחתת ערך ביחס לביצוע העלולים לפגוע בכבודו או בשמו של המבצע.
{{ח:תת|(ג)}} פגיעה בזכות לפי סעיף זה היא עוולה אזרחית, והוראות {{ח:חיצוני|פקודת הנזיקין|פקודת הנזיקין [נוסח חדש]}}, יחולו עליה.
{{ח:תת|(ד)}} על אף הוראות סעיף קטן (ג), מעשה בביצוע או בטביעה של ביצוע או בשעתוק של טביעה של ביצוע, הפוגע בזכות לפי סעיף קטן (ב), אינו מהווה עוולה אזרחית אם נעשה בביצוע, בטביעה או בשעתוק כאמור שאינם נגישים באופן הולם לאדם עם מוגבלות מחמת מוגבלותו, לשם הפיכתם לטביעה מותאמת, בהתאם להוראות {{ח:פנימי|סעיף 4ג1|סעיף 4ג1(ב)}}.

{{ח:סעיף|4א1|זכויות המשדר|תיקון: תשנ״ו, תשס״ג, תשס״ג־2}}
{{ח:ת}} למשדר תהיה הזכות שהמעשים המפורטים להלן לא ייעשו אלא בהסכמתו:
{{ח:תת|(1)}} טביעה של שידוריו;
{{ח:תת|(2)}} שעתוק טביעות של שידוריו;
{{ח:תת|(3)}} שידור של טביעה או שעתוק של טביעה, של שידוריו;
{{ח:תת|(4)}} מכירה, השכרה, הפצה, יבוא או החזקה לצרכי מסחר של טביעה או שעתוק של טביעה, של שידוריו;
{{ח:תת|(5)}} שידור משנה של שידוריו, למעט שידור משנה שחובה להעבירו לפי הוראות {{ח:חיצוני|חוק התקשורת (בזק ושידורים)#סעיף 6כא|סעיפים 6כא(א)}} {{ח:חיצוני|חוק התקשורת (בזק ושידורים)#סעיף 6מט|או 6מט(4) לחוק התקשורת (בזק ושידורים), התשמ״ב–1982}}.

{{ח:סעיף|4ב|הגנה|תיקון: תשנ״ו, תשס״ג}}
{{ח:ת}} הוראות {{ח:פנימי|סעיף 4א1|סעיף 4א1}} לא יחולו על שידור הנעשה תוך הפרה של זכות יוצרים או זכות מבצעים.

{{ח:סעיף|4ג|פטור מהסכמה|תיקון: תשנ״ו, תשס״ג}}
{{ח:ת}} הוראות {{ח:פנימי|סעיף 4א1|סעיף 4א1(1) ו־(2)}} לא יחולו אם המעשים האמורים נעשו לשימוש פרטי או לשימוש הוגן, בסעיף זה, ”שימוש הוגן“ – שימוש ראוי לשם לימוד עצמי או לשם הוראה שלא בתמורה, או לשם מחקר או ביקורת.

{{ח:סעיף|4ג1|התאמת ביצוע או שידור לאדם עם מוגבלות|תיקון: תשע״ד}}
{{ח:תת|(א)}} בסעיף זה –
{{ח:תת|סוג=הגדרה}} ”אדם עם מוגבלות“ – כהגדרתו {{ח:חיצוני|חוק שוויון זכויות לאנשים עם מוגבלות#סעיף 5|בסעיף 5 לחוק שוויון זכויות לאנשים עם מוגבלות, התשנ״ח–1998}};
{{ח:תת|סוג=הגדרה}} ”טביעה מותאמת“ – טביעה של ביצוע או טביעה של שידור, במתכונת המותאמת לשימושו של אדם עם מוגבלות.
{{ח:תת|(ב)}} הוראות {{ח:פנימי|סעיף 2|סעיפים 2}} {{ח:פנימי|סעיף 4א1|ו־4א1}} לא יחולו לגבי מעשה מהמעשים המנויים בהם שנעשה בביצוע, בשידור, בטביעה של ביצוע או של שידור או בשעתוק של טביעה של ביצוע או של שידור, שאינם נגישים באופן הולם לאדם עם מוגבלות מחמת מוגבלותו, לשם הפיכתם לטביעה מותאמת, ובלבד שמתקיימים התנאים לפי {{ח:חיצוני|חוק זכות יוצרים#סעיף 28א|סעיף 28א לחוק זכות יוצרים, התשס״ח–2007}}, בשינויים המחויבים.

{{ח:סעיף|4ד|תחולת הוראות|תיקון: תשנ״ו, תש״ס, תשס״ג}}
{{ח:ת}} {{ח:פנימי|פרק ג|בפרקים ג׳}} {{ח:פנימי|פרק ד|ו־ד׳}}, למעט {{ח:פנימי|סעיף 6|בסעיפים 6}}, {{ח:פנימי|סעיף 10|10}}, {{ח:פנימי|סעיף 11|11}} {{ח:פנימי|סעיף 12|ו־12}}, בכל מקום שבו נאמר ”מבצע“ ו”ביצוע“ – גם ”משדר“ ו”שידור“ במשמע.

{{ח:קטע2|פרק ג|פרק ג׳: תרופות ועונשין}}

{{ח:סעיף|5|תרופות אזרחיות}}
{{ח:ת}} למבצע שזכותו לפי חוק זה הופרה יהיו כל התרופות האזרחיות המוקנות לפי כל דין לבעל זכות יוצרים שזכותו הופרה, בשינויים המחוייבים.

{{ח:סעיף|6|עונשין|תיקון: תשס״ג}}
{{ח:תת|(א)}} העושה אחד מאלה, דינו – מאסר שלוש שנים או קנס פי שבעה מהקנס האמור {{ח:חיצוני|חוק העונשין#סעיף 61|בסעיף 61(א)(4) לחוק העונשין, התשל״ז–1977}} (להלן – חוק העונשין):
{{ח:תתת|(1)}} עושה עותק מפר של ביצוע לשם מסחר בו;
{{ח:תתת|(2)}} עוסק במכירה, בהשכרה או בהפצה של עותק מפר של ביצוע, או מוכר, משכיר או מפיץ עותקים מפרים של ביצוע בהיקף מסחרי.
{{ח:תת|(א1)}} המחזיק עותק מפר של ביצוע לשם מסחר בו, דינו – מאסר שנה או קנס פי חמישה מהקנס האמור {{ח:חיצוני|חוק העונשין#סעיף 61|בסעיף 61(א)(4) לחוק העונשין}}.
{{ח:תת|(א2)}} בסעיפים קטנים (א) ו־(א1), ”עותק מפר“ – טביעה של ביצוע או שעתוק של טביעה של ביצוע, שנעשו בלא הסכמה של המבצע בניגוד להוראות {{ח:פנימי|סעיף 2|סעיפים 2}} {{ח:פנימי|סעיף 3|ו־3}}, למעט אם עשייתם הותרה בהוראה מהוראות חוק זה או שנעשו בהסכמת אדם אחר שהוא בעל הזכות להסכים בהתאם להוראות חוק זה.
{{ח:תת|(א3)|(1)}} אלה דינם מאסר שישה חורשים או כפל הקנס האמור {{ח:חיצוני|חוק העונשין#סעיף 61|בסעיף 61(א)(3) לחוק העונשין}}:
{{ח:תתתת|(א)}} עושה עותק מפר של שידור לשם מסחר בו;
{{ח:תתתת|(ב)}} עוסק במכירה, בהשכרה או בהפצה של עותק מפר של שידור, או מוכר, משכיר או מפיץ עותקים מפרים של שידור בהיקף מסחרי.
{{ח:תתת|(2)}} בסעיף קטן זה, ”עותק מפר“ – טביעה של שידור או שעתוק של טביעה של שידור, שנעשו בלא הסכמה של המשדר בניגוד להוראות {{ח:פנימי|סעיף 4א1|סעיף 4א1}}, למעט אם עשייתם הותרה לפי חוק.
{{ח:תת|(א4)}} נעברה עבירה לפי סעיפים קטנים (א), (א1) או (א3) בידי תאגיד, דינו – כפל הקנס הקבוע לעבירה.
{{ח:תת|(ב)}} מי שמתיימר לתת הסכמה לענין {{ח:פנימי|סעיף 2|סעיף 2}} מבלי שהיה מורשה לכך או תוך חריגה מההרשאה, דינו – קנס.

{{ח:סעיף|7|אחריות נושא משרה בתאגיד|תיקון: תשס״ג}}
{{ח:תת|(א)}} נושא משרה בתאגיד חייב לפקח ולעשות כל שניתן למניעת עבירה מהעבירות המפורטות {{ח:פנימי|סעיף 6|בסעיף 6}} (להלן – עבירה) בידי התאגיד או בידי עובד מעובדיו; הפר את חובתו האמורה, דינו – הקנס האמור {{ח:חיצוני|חוק העונשין#סעיף 61|בסעיף 61(א)(4) לחוק העונשין}}.
{{ח:תת|(ב)}} נעברה עבירה בידי תאגיד או עובד מעובדיו, חזקה היא כי נושא המשרה הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו האמורה.
{{ח:תת|(ג)}} בסעיף זה, ”נושא משרה“ – מנהל פעיל בתאגיד, שותף, למעט שותף מוגבל, ופקיד האחראי מטעם התאגיד על התחום שבו בוצעה העבירה.

{{ח:סעיף|8|צו תפיסה או איסור הפצה}}
{{ח:ת}} נוסף על כל סעד אחר, רשאי בית המשפט לצוות על תפיסה או על איסור הפצה של טביעה או של שעתוקים שלה; ציווה בית המשפט על תפיסה, יורה מה ייעשה בטביעה או בשעתוקים שנתפסו.

{{ח:סעיף|9|תחולת צו תפיסה על מי שאינו צד}}
{{ח:תת|(א)}} צו תפיסה שניתן לפי {{ח:פנימי|סעיף 8|סעיף 8}} כוחו יפה כלפי כל אדם ששמו שצויין בצו, שברשותו נמצאים טביעה או שעתוקים לשם מכירה, השכרה, הפצה או החסנה, גם אם אותו אדם לא היה צד למשפט (להלן – מי שאינו צד).
{{ח:תת|(ב)}} בית המשפט רשאי להתנות צו תפיסה כלפי מי שאינו צד במתן ערובה להנחת דעתו; נוכח בית המשפט, לבקשת מי שאינו צד, כי בקשת הצו לא היתה סבירה, רשאי הוא – לאחר שנתן לצדדים הנוגעים בדבר להשמיע את דבריהם – להורות על חילוט הערובה, כולה או מקצתה, לטובת האדם שכלפיו הוצא הצו, לשם פיצוי הנזק שנגרם לו בביצוע הצו.
{{ח:תת|(ג)}} צו תפיסה שבוצע נגד מי שאינו צד, בטל בתום שלושים ימים מיום שבוצע, זולת אם הוגשה נגדו לפני כן תביעה פלילית או אזרחית בשל ההפרה אשר שימשה עילה להוצאת הצו, או שהוא בוטל לפי סעיף קטן (ה).
{{ח:תת|(ד)}} צו תפיסה שלא בוצע, בטל בתום תשעים ימים מיום שניתן.
{{ח:תת|(ה)}} מי שבוצע נגדו צו תפיסה לפי סעיף קטן (ג), רשאי תוך שלושים ימים מיום הביצוע לבקש מבית המשפט שנתן את הצו לבטלו או לשנותו; בית המשפט מוסמך להאריך מועד זה, אם מצא שהדבר מוצדק בנסיבות המקרה.

{{ח:קטע2|פרק ד|פרק ד׳: הוראות שונות}}

{{ח:סעיף|10|התקופה לזכויות מבצעים|תיקון: תשמ״ד, תש״ס, תשע״ז}}
{{ח:ת}} הוראות חוק זה לא יחולו על ביצוע לאחר שבעים שנים מתום השנה שבה בוצע הביצוע המקורי.
{{ח:ת}} {{ח:הערה|לפי {{ח:חיצוני|https://fs.knesset.gov.il/20/law/20_lsr_382347.pdf|סעיף 3 לחוק הארכת תקופת זכות יוצרים בתקליט וזכויות מבצעים (תיקוני חקיקה), התשע״ז–2017}}, הוראות החוק לא יחולו על ביצוע שבשנת 2017 חלפו חמישים שנים מתום השנה שבה בוצע הביצוע המקורי.}}

{{ח:סעיף|10א|התקופה לזכויות משדרים|תיקון: תש״ס}}
{{ח:ת}} הוראות חוק זה לא יחולו על שידור לאחר עשרים וחמש שנים מתום השנה שבה נעשה השידור המקורי.

{{ח:סעיף|11|מבצע שהוא עובד|תיקון: תשמ״ד}}
{{ח:ת}} היה המבצע מועסק כעובד והביצוע נעשה תוך כדי שירותו אצל מעבידו ועקב אותו שירות, יהיו הזכויות שהוקנו לפי חוק זה למבצע בידי המעביד בחמש עשרה השנים הראשונות מתוך התקופה האמורה {{ח:פנימי|סעיף 10|בסעיף 10}}, ובידי המבצע – ביתרת התקופה, זולת אם נקבע אחרת בהסכם.

{{ח:סעיף|12|מבצע שהוא שוטר או חייל|תיקון: תשמ״ד, תשס״ח}}
{{ח:תת|(א)}} בביצוע שנעשה תוך כדי שירותו של המבצע במשטרה או בצבא ועקב אותו שירות, יחולו הוראות {{ח:פנימי|סעיף 11|סעיף 11}} כאילו היתה המדינה המעביד של המבצע, אם הוא אחד מאלה:
{{ח:תתת|(1)}} שוטר;
{{ח:תתת|(2)}} אדם הנמנה עם הכוחות הסדירים של הצבא;
{{ח:תתת|(3)}} אדם הנמנה עם כוחות המילואים של הצבא – אם הפקת הביצוע נעשתה בידי הצבא.
{{ח:תת|(ב)}} נעשה ביצוע תוך כדי שירותו של המבצע בשירות מילואים ועקב אותו שירות, רשאית המדינה לשדרו ולטבעו ללא הסכמת המבצע.
{{ח:תת|(ג)}} בסעיף זה –
{{ח:תתת|(1)}} ”אדם הנמנה עם הכוחות הסדירים של הצבא“ ו”אדם הנמנה עם כוחות המילואים של הצבא“, כמשמעותם {{ח:חיצוני|חוק השיפוט הצבאי#סעיף 1|בהגדרת ”חייל“ שבסעיף 1 לחוק השיפוט הצבאי, התשט״ו–1955}};
{{ח:תתת|(2)}} ”שירות מילואים“ – כהגדרתו {{ח:חיצוני|חוק שירות המילואים|בחוק שירות המילואים, התשס״ח–2008}}.

{{ח:סעיף|13|ביצוע מחוץ לישראל|תיקון: תשס״ג־2}}
{{ח:תת|(א)}} חוק זה לא יחול על ביצוע שבוצע מחוץ לישראל.
{{ח:תת|(ב)}} על אף האמור בסעיף קטן (א), רשאי שר המשפטים באישור ועדת החוקה חוק ומשפט של הכנסת, להורות בצו כי הוראות חוק זה, כולן או מקצתן, יחולו על ביצועים שבוצעו מחוץ לישראל, אם הדבר נקבע באמנה בין־לאומית שישראל צד לה וכן על ביצועים שבוצעו במדינה שהיא צד לאמנה בין־לאומית בנושא זכויות המוגנות על פי חוק זה, שישראל צד לה.
{{ח:תת}} {{ח:הערה|פורסם {{ח:חיצוני|צו זכויות מבצעים ומשדרים (הסכם טריפס)|צו זכויות מבצעים ומשדרים (הסכם טריפס), התש״ס–1999}}.}}
{{ח:תת}} {{ח:הערה|פורסם {{ח:חיצוני|צו זכויות יוצרים, מבצעים ומשדרים (אמנת רומא)|צו זכויות יוצרים, מבצעים ומשדרים (אמנת רומא), התשס״ג–2002}}.}}

{{ח:סעיף|14|ביצוע שלפני תחילת החוק}}
{{ח:ת}} חוק זה לא יחול על ביצוע שנעשה לפני תחילתו.

{{ח:סעיף|15|שמירת דינים}}
{{ח:ת}} חוק זה בא להוסיף על כל דין ולא לגרוע ממנו.

{{ח:סעיף|16|חופש התניה}}
{{ח:ת}} אין בהוראות חוק זה כדי לפגוע או לגרוע מתנאים על פי הסכם שנכרת לפני תחילתו או אחריו.

{{ח:סעיף|17|דין המדינה}}
{{ח:ת}} חוק זה יחול על המדינה.

{{ח:סעיף|18|תחילה}}
{{ח:ת}} תחילתו של חוק זה בתום שלושים ימים מיום פרסומו.

{{ח:חתימות|נתקבל בכנסת ביום י״ג בסיון התשמ״ד (13 ביוני 1984).}}
* '''חיים הרצוג'''
נשיא המדינה
* '''יצחק שמיר'''
ראש הממשלה
* '''משה נסים'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]